но ро́ждшая и́стинный свѣ́тъ, просвѣтѝ моя̂ у́мныя ѻ́чи се́рдца: я́же исто́чникъ безсме́ртія ро́ждшая, ѡживотвори́ мя умерщвле́ннаго грѣхо́мъ: я́же млс̑тивагѡ бг҃а любоблагоутро́бная мт҃и, поми́луй мя̀, и да́ждь мѝ умиле́ніе, и сокруше́ніе въ се́рдцѣ мое́мъ, и смире́ніе въ мы́слехъ мои́хъ, и воззва́ніе въ плѣне́ніихъ помышле́ній мои́хъ, и сподо́би мя̀ до послѣ́днягѡ издыха́нія неѡсужде́ннѡ пріима́ти пречс̑тыхъ та̂инъ ѡсвяще́ніе во исцѣле́ніе души́ же и тѣ́ла: и пода́ждь мѝ сле́зы покая́нія и исповѣ́данія, во є́же пѣ́ти и сла́вити тя̀ во вся̂ дни̂ живота̀ моегѡ̀, я́кѡ бл҃гослове́нна и препросла́вленна єсѝ во вѣ́ки, ́нь